വാക്സിനേഷന് ക്യാമ്ബില് സംഘര്ഷമുണ്ടാക്കണമെന്ന് ശബ്ദ സന്ദേശം എടപ്പാള്: വാക്സിനേഷന് ക്യാമ്ബില് സംഘര്ഷമുണ്ടാക്കണമെന്ന് ശബ്ദ സന്ദേശം, ഒടുവില് പോലീസിന്റെ നിരീക്ഷണത്തിലും, ജനപ്രതിനിധികളുടെ ജാഗ്രതയിലും ക്യാമ്ബ് നടത്തി. കഴിഞ്ഞ ആറു ദിവസമായി വാക്സിന് ലഭ്യമായിരുന്നില്ലെന്നും തുടര്ന്ന് ഇന്നലെ 500 ഡോസ് വാക്സിന് ലഭിച്ചതിനാല് വാര്ഡുകളിലേക്ക് തുല്യമായി വീതിക്കുകയായിരുന്നുവെന്നും ഇതിന്റെ ഇന്നലെ നടുവട്ടം സ്കൂളില് വാക്സിനേഷന് ക്യാമ്ബ് നടത്താന് പഞ്ചായത്ത് തീരുമാനമെടുത്തതായി അധികൃതര് പറയുന്നു. എന്നാല് നടുവട്ടത്ത് ഒരുക്കിയ ക്യാമ്ബില് സംഘര്ഷമുണ്ടാക്കണമെന്ന ശബ്ദ സന്ദേശമാണ് വ്യാപകമായി പ്രചരിച്ചത്. ഇക്കാര്യം പഞ്ചായത്ത് പ്രസിഡന്റ് കഴുങ്കില് മജീദ് ചങ്ങരംകുളം പോലീസിനെ അറിയിക്കുകയായിരുന്നു. തുടര്ന്ന് പോലീസിന്റെ നിരീക്ഷണത്തില് ക്യാമ്ബ് നടത്തി. എന്നാല് ഉച്ചക്ക് പന്ത്രണ്ടരയോടെ സ്ഥലത്ത് തര്ക്കം ഉടലെടുത്തതോടെ ചങ്ങരംകുളത്തു നിന്ന് പോലീസെത്തി രംഗം ശാന്തമാക്കി.